29.   כתב תביעה לגירושין וכתובה
בבית-המשפט לענייני משפחה

ב_________
בעניין:

_____________ ת"ז _____________




על-ידי בא-כוחה עורך-דין _____________



מרח' ____________ עיר ___________



טל' ____________ פקס' ___________
("התובעת")




נ ג ד




_______________ ת"ז ___________



מרח' ___________ עיר ___________



טל' ___________ פקס' ___________
("הנתבע")

מהות התביעה: גירושין + כתובה.

פרשת ההתביעה

התובעת מתכבדת להגיש לכב' בית-הדין הנכבד את תביעתה לגירושין כנגד בעלה הנתבע הכל כאמור להלן:

מבוא:

1.
התובעת (להלן: "התובעת") והנתבע נישאו זל"ז כדמו"י ביום ____________ ומנישואין אלו נולדו להם שלושה ילדים כדלקמן: 

_________ ילידת _________, _________ יליד _________ ו_________ יליד __________.

2.
במשך כל תקופת הנישואין כמעט, ובפרט במהלך השנים האחרונות חלה החרפה במערכת היחסים בין הצדדים אשר נבעה בעיקרה מתקשורת לקויה ביניהם, הן פיזית והן מילולית, כאשר הבסיס לכך היה חוסר הערכה מצידו של הנתבע כלפי התובעת ואי-שיתוף פעולה קיצוני ביותר בחינוך וגידול הילדים. לאחרונה הגדיל הנתבע לעשות עת החל להתנהג באלימות פיזית לחפצים בבית באמצעות שבירתם או זריקתם לאשפה.
3.
לנוכח התנהגותו הנ"ל של הנתבע כלפי התובעת ואשר נעשתה על-פי רוב אל מול עיני ילדי הצדדים, נגרם משבר עמוק ביחסי התובעת עם הנתבע, מחד, ובין התובעת לבין בנה ___________, מאידך, אשר מתעלם כיום כליל מהתובעת, מתנכר אליה ואינו משוחח עימה. 

4.
הבן ___________ מושפע קשות מאביו-הנתבע, אשר איננו מסייע במאומה לחינוכו ואיננו עושה דבר וחצי דבר על-מנת להשפיע עליו להתנהג אחרת לתובעת אימו. הגדיל הבן לעשות לאחרונה כאשר שכב הוא חולה בבית, להתעלם מהתובעת ודאגתה אליו והחל להגיב כלפיה בצורה שלילית ביותר. הבן ענה לשאלת התובעת אליו "איך הוא מרגיש ואם הוא צריך משהוא?" בצורה מבישה והשיב לה "תפסיקי לעשות הצגות". כאשר הדברים נאמרו לנתבע השיב זה לתובעת "מה שבישלת תאכלי". ממש בסמוך להגשת התביעה אמר הבן __________ לתובעת כי "את אמא רעה", "גועל נפש לדבר איתך", "את לא אמא שלי". מיותר לציין כמה דברים ומילים אלה הנאמרים מפי הבן כואבים וחותכים בבשרה של התובעת. התובעת כמעט מידי בוקר מתעוררת כאשר הכר למרשותיה רטוב מדמעותיה. 

5.
הבן __________ הודיע לתובעת כי אינו רוצה לשוחח עמה לעולם. 

6.
הנתבע מצידו לא עשה ואינו עושה מאומה לשפר את המצב, נהפוך הוא, הנתבע נותן לילד זה גיבוי מלא וגם כאשר נאמרים לו מעלליו של הבן ________________ ואמירותיו כלפי התובעת על-ידי הבת הגדולה של הצדדים, ____________, הנתבע מתעלם מהם ואומר כי אינו מאמין והוא איננו עושה דבר כדי לשפר היחסים ואף איננו משוחח עם הבן ______________ על כך. הנתבע הבהיר לתובעת כי מבחינתו זה די נוח שהוא הטוב ואילו היא התובעת הרעה. הנתבע אף מדגיש זאת בפני ילדי הצדדים במפגיע, הכל על-מנת להבאיש את שמה בעיני ילדיה. הנתבע עושה הכל על-מנת להדגיש כי התובעת היא הרעה ואילו הוא האבא הטוב.

7.
במצב דברים זה ולאחר שכלו כל הקיצין מבחינתה גמרה התובעת אומר להביא את מערכת היחסים ביניהם לקיצה באופן שהצדדים יערכו ביניהם הסכם גירושין מכובד תוך חלוקה נאותה והוגנת של זכויות הצדדים על-פי כל דין, באופן שכל אחד מהצדדים ייטול את שמגיע לו כאמור.


ויוער, כי מאחר והצדדים נישאו בשנת 1988 לאחר קבלתו של חוק יחסי ממון בין בני-זוג, התשל"ג-1973 (להלן: "החוק") הרי שהוראות החוק חלות בכל הקשור לאיזון המשאבים בין הצדדים, וזהו העיקרון שיש להחיל בענייניהם לקראת פירוד.

8.
התובעת פנתה לנתבע וניהלו ביניהם שיחות לעניין הפירוד ברם, הוברר לתובעת כי הנתבע מבקש להוציאה מנישואין אלה בחוסר כל ממש מתוך נימה של ענישה כלפיה.

9.
בצר לה ולאור העובדה כי אין התובעת רואה היום כל סיכוי להמשך חיי הנישואין, מחד, ולאור העובדה כי הנתבע אף הוא אינו רואה כל סיכוי להמשך הנישואין של הצדדים, מאידך, אלא מבקש הוא להוציאה את התובעת מנישואין אלה בחוסר כל ממש, נאלצת היא להגיש תובענה זו לגירושין בפני כב' בית-הדין הנכבד ובמקביל להגיש תובענות ואחרות לצורך שמירה על זכויותיה החוקיות.

עילות הגירושין:

10.
התנהגותו המחפירה של הנתבע בתובעת, הזלזול בה וברגשותיה, הצגתה כאמא רעה בפני ילדי הצדדים, חוסר חיי אישות בין הצדדים, וחוסר הערכה מצד הנתבע לתובעת, הן אלה שהביאו את הצדדים לדבר על סיום קשר הנישואין ביניהם.

11.
הנתבע נוהג לקלל ולגדף את התובעת ולאחרונה אף החל לנקוט באלימות פיזית נגד חפצים בבית הצדדים.

12.
בנסיבות העניין, ולאור העובדה כי המשבר בחיי הנישואין של הצדדים נוצר בעטיו של הנתבע זכאית התובעת לכתובתה ולתוספותיה.

13.
אין חולק כי יחסי הצדדים הגיעו לסיומם. דא עקה, כי המחלוקת ביניהם הינה חלוקת הרכוש והמשאבים ביניהם. הנתבע מבקש להוציא את התובעת בחוסר כל של ממש, תוך קיפוח זכויותיה ולכך אין התובעת מסכימה.

כללי:

14.
לבית-הדין נכבד הסמכות העניינית והמקומית לדון בתובענה לאור, בין היתר, מקום מגורי הצדדים.

15.
לפיכך מתבקש כב' בית-הדין הנכבד לזמן הנתבע לדין להורות, להצהיר ולחייבו כדלקמן:


א.
ליתן לתובעת גט פיטורין לאלתר.


ב.
לחייבו לשלם לתובעת את מלוא כתובתה ותוספותיה.


ד.
לאשר את הצווים הזמניים שינתנו בתיק זה.


ה.
לשלם לתובע הוצאות המשפט ושכר-טרחת עורך-דין כדין + מע"מ כדין.






_________________




__________, עורך-דין






בא-כוח התובעת

